Ubani ongamdumisi uNkulunkulu ngokuba khona Kwakhe noma ngokubonakala Kwakhe? Kulesi sikhathi, sengathi sengikhohlwe ngempela ukungcola nokungalungi okusemntwini. Ukuzilungisa, ukuba ngobalulekile, ukungalaleli, ukweyisa kwesintu nakho konke ukuhlubuka kwakhe—ngikusunduzela konke lokhu ngemuva ukuze ngikukhohlwe. UNkulunkulu akacindezelwa yisimo sesintu. Njengoba uNkulunkulu nami “sabelana ngalokhu kuhlupheka okufanayo,” ngizozikhulula nakule phazili funa ngicindezelwe kakhudlwana ngumuntu. Kungani nizihlupha ngalokho? Njengoba umuntu engazimisele ukuhlanganyela nendlu kaNkulunkulu kanye Nami, ngingawasebenzisa kanjani amandla Ami ukubacindezela? Angenzi izinto ngokuphoqelela amandla Ami phezu kwabo, futhi akumangalisi, ngoba ngizelwe emndenini kaNkulunkulu, kunjalo umuntu Nami sizohlale sihlukile. Lokhu kuholele ekunqobeni okuchobozayo kwanamuhla. Kodwa ngiyaqhubeka nokugwema ubuthakathaka bomuntu; nginokuzikhethela kuphi? Ngiyazisola ngokungabi namandla. Akumangalisi ukuthi uNkulunkulu ufisa ukuthatha “umhlalaphansi” kulokhu “kuphathela” kwesintu, futhi ufuna “impesheni” Yakhe. Ngikhuluma ngokombono womuntu, futhi umuntu akalaleli, kodwa uma ngikhuluma njengoNkulunkulu, ngabe bayaqhubeka ngokungalaleli? Mhlawumbe usuku luzofika lapho uNkulunkulu ngempela ezovele “ashiye phansi umsebenzi” “ekuphatheleni” isintu, futhi uma sifika leso sikhathi, izwi likaNkulunkulu lizoba nolaka ngokwedlulele. Namuhla, kungaba ngenxa Yami ukuthi uNkulunkulu ukhulume ngale ndlela, futhi uma lolo suku lufika, uNkulunkulu angeke esafana Nami, “elokhu exoxela izingane izindaba enkulisa ngesineke.” Mhlawumbe lokho engikushoyo akuyihlabi esikhonkosini. Ngenxa nje kaNkulunkulu osenyameni, uNkulunkulu uzimisele ukuxegisa kancane ukubamba Kwakhe umuntu, ngaphandle kwalokho, kungaba kubi kakhulu ukucabanga, njengoba uNkulunkulu eshilo, “Ngixegisile ukubamba Kwami kubo kuze kufike ezingeni elithize, ngibavumele ukuba bazitike ngezinkanuko zabo zenyama, ngakho baba nesibindi sokungabambeki, ngaphandle kokuvinjelwa, futhi kungabonakala ukuthi abangithandanga ngeqiniso, njengoba bebephila enyameni.” Kungani uNkulunkulu ethi lapha “bazitike ngezinkanuko zabo” futhi “bebephila enyameni”? Eqinisweni, la mazwi awadingi ukuthi ngiwahumushe, futhi angaqondwa ngokwemvelo. Mhlawumbe abanye abantu bathi abaqondi, kodwa mina ngizothi niyalazi iqiniso, nokuthi niziba ukungazi. Ngiyakukhumbuza: Kungani uNkulunkulu ethi “ngicela nje umuntu ukuthi asebenzisane Nami”? Kungani uNkulunkulu ethi imvelo yomuntu inzima ukuguquka? Kungani uNkulunkulu enyanya imvelo yomuntu? Khona kambe iyini imvelo yomuntu? Yini okungeyona imvelo yomuntu? Ubani ocabange ngale mibuzo? Mhlawumbe lesi yisihloko esisha kumuntu, kodwa noma kunjalo, ngicela ukuthi abantu basicabangisise, ngaphandle kwalokho nizohlala nicasula uNkulunkulu ngenxa yamazwi afana nalawa “imvelo yomuntu ayinakuguqulwa.” Yikuphi okuhle ekwenzeni ngokungqubuzana naye ngaleyo ndlela? Akukhona nje ukuthi ekugcineni uzicelela inkathazo? Akukhona, ekugcineni, njengokushaya iqanda etsheni?